rejauldu/bengali-wikipedia huggingface dataset:
ইন্ডিপেন্ডেন্ট লেবার পাবলিকেশন্স হল ব্রিটিশ লেবার পার্টির অভ্যন্তরে একটি বামপন্থী চাপ সৃষ্টিকারী গোষ্ঠী। এটি ইন্ডিপেনডেন্ট লেবার পার্টির উত্তরসূরি এবং তার পূর্বসূরি সংগঠনের সাথে সেই যোগসূত্র বজায় রাখার জন্য বেশিরভাগই কেবল "আইএলপি" নামে পরিচিত।   সংক্ষিপ্ত ইতিহাস  ১৯৭৫ সালে পুনঃপ্রতিষ্ঠিত হওয়ার পর থেকে, আইএলপি একটি নির্বাচনী গোষ্ঠীর পরিবর্তে একটি প্রচারাভিযান সংস্থা হয়েছে (এর সংবিধান সম্পূর্ণ সদস্যদের নির্বাচনী অফিসে দাঁড়াতে বাধা দেয়)। সংসদে প্রবেশের আগে, প্রাক্তন লেবার সংসদ সদস্য হ্যারি বার্নস আইএলপির সদস্য ছিলেন। একজন সাংসদ হিসেবে, তিনি পদত্যাগ করতে বাধ্য হন এবং একটি সমর্থক গোষ্ঠী, ফ্রেন্ডস অফ আইএলপি-তে যোগদান করেন।  এটি ১৯৮০-এর দশকের ব্রিটিশ রক্ষণশীল সরকার কর্তৃক আরোপিত বিভিন্ন কর্মপরিকল্পনার বিরোধিতার সাথে জড়িত ছিল এবং লেবার পার্টির মধ্যে উন্মুক্ত গণতান্ত্রিক কাঠামো এবং অর্থনৈতিক কার্যকলাপ সংগঠিত করার সমবায় ব্যবস্থার উপর জোর দেওয়ার জন্য যুক্তি দিয়েছে।"An Introduction to the ILP's history". Independent Labour Publications. Retrieved 1 October 2015.  লিডসে একটি সদর দফতরের সাথে, রাজনৈতিক সমস্যা নিয়ে আলোচনা করার জন্য ILP প্রতি বছর স্কারবোরোতে মিলিত হয়, এবং এর অভ্যন্তরীণ প্রশাসন একটি জাতীয় প্রশাসনিক পরিষদ (NAC) দ্বারা তত্ত্বাবধান করা হয়।"An Introduction to the ILP's history". Independent Labour Publications. Retrieved 1 October 2015.   তথ্যসূত্র    বহিঃসংযোগ    স্বাধীন শ্রম প্রকাশনা  গণতান্ত্রিক সমাজতান্ত্রিক নিউজলেটার বিষয়শ্রেণী:স্বতন্ত্র শ্রমিক দল বিষয়শ্রেণী:গণতান্ত্রিক সমাজতন্ত্র বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:শ্রমিক দল (যুক্তরাজ্য) এর প্রকাশনা
ফির ভি না মানে... বদতামিজ দিল (বাংলা: এখনও একমত নয় . . একটি অপমানকর হৃদয় ) হল একটি ভারতীয় মিউজিক্যাল-রোমান্টিক সিরিজ যা মূলত স্টার প্লাসে ২৯ জুন ২০১৫ এ একটি টেলিভিশন প্রোগ্রাম হিসাবে প্রকাশিত হয়েছিলো। এবং এটি ২৮ সেপ্টেম্বর ২০১৫ থেকে ১৮ নভেম্বর ২০১৫ পর্যন্ত ডিজিটাল প্ল্যাটফর্ম হটস্টারে চলে যাওয়ার আগে ২৬ সেপ্টেম্বর ২০১৫ পর্যন্ত চলেছিল। সিরিজটিতে অভিনয় করেছেন পার্ল ভি পুরি এবং অস্মিতা সুদ।   পটভূমি  গল্পটি আবির মালহোত্রা, একজন সফল এবং মনোমুগ্ধকর রকস্টার এবং মেহের পুরোহিতকে ঘিরে আবর্তিত হয়েছে। কলেজ চলাকালীন, আবীর একটি সরল, বুদ্ধিমান এবং সুন্দর মেয়ে মেহেরকে তার নজর দেয় এবং তারা পরবর্তীকালে অল্প বয়সে বিয়ে করে এবং তারপর বিবাহবিচ্ছেদ হয়। আট বছর পর, মেহের তার জীবনে ফিরে আসে যে মিউজিক চ্যানেলের জন্য তিনি গান করেন তার নতুন সিইও হিসেবে। আবির প্রথম সিজনে তাদের প্রেমের গল্প বলার সিদ্ধান্ত নেয়।   কাস্ট    আবির মালহোত্রার চরিত্রে পার্ল ভি পুরি: মেহের প্রাক্তন স্বামী, কুবের ও মাধবীর ছেলে এবং ঈশানের বাবা।  মেহের পুরোহিত/মেহের আবির মালহোত্রার চরিত্রে অস্মিতা সুদ:আবীরের প্রাক্তন স্ত্রী, সুমন ও শ্যামের মেয়ে, দেবকির ভাগ্নি, তরুণের বড় বোন এবং ইশানের মা।  নিসার মালিকের চরিত্রে সুয়াশ রাই : আবির ও মেহের বন্ধু  দেবকী পুরোহিতের চরিত্রে পায়েল নায়ার:মেহের খালা  আবিরের তাইজি চরিত্রে চারুশীলা ভাছানি  কুবের মালহোত্রার চরিত্রে আইয়ুব খান: আবীরের বাবা  মিসেস চরিত্রে অঞ্জলি মুখী মাধবী কুবের মালহোত্রা: আবিরের মা  সুমন পুরোহিতের চরিত্রে নিবেদিতা সরফ: মেহের মা  রতির চরিত্রে রোশনি সাহোতা  সাশার চরিত্রে বিন্ধ্য তিওয়ারি: মেহের, নিসার ও আবীর বন্ধু  ঈশান মালহোত্রার চরিত্রে কৃষ চৌহান: মেহের ও আবীরের ছেলে  শিবম সেঙ্গার তরুণ পুরোহিতের চরিত্রে (তুন্নু): মেহের ভাই  কেনির চরিত্রে অভিষেক শর্মা  অমিত ধাওয়ান  ইন্দ্রেশ মালিক সতীশ সাহনি (সত্তু স্যার): মেহের এবং আবিরের বস  নিশি সতীশ সাহনির চরিত্রে অশ্লেষা সাওয়ান্ত  টিল্লুর চরিত্রে রাহুল কুমার  লাভলিনের চরিত্রে পারুল চৌধুরী  মধুসূধনের চরিত্রে সন্তোষ কুমার  পিঙ্কি ভাইয়ের চরিত্রে দিব্যেন্দু ভট্টাচার্য  সিজন ২-এর একজন ডন  অক্ষত চরিত্রে অর্জুন সিং: মেহের বেস্ট ফ্রেন্ড   পুরস্কার  বছর পুরস্কার শ্রেণী মনোনীত ব্যক্তি ফলাফল 2016 ভারতীয় টেলি পুরস্কার সেরা তাজা নতুন মুখ (পুরুষ) মমোনীত   তথ্যসূত্র   বিষয়শ্রেণী:ভারতীয় টেলিভিশন নাটক বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৫-এ সমাপ্ত ভারতীয় টেলিভিশন ধারাবাহিক বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:মুম্বইয়ের পটভূমিতে টেলিভিশন অনুষ্ঠান বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান
উমা ২০১৮ সালের একটি ভারতীয় বাংলা নাটকীয় চলচ্চিত্র, যা সৃজিত মুখোপাধ্যায় দ্বারা পরিচালিত ও এসভিএফ এন্টারটেইনমেন্টস ব্যানারের অধীনে তৈরী। যীশু সেনগুপ্ত, সারা সেনগুপ্ত, সায়ন্তিকা বন্দ্যোপাধ্যায়, অঞ্জন দত্ত, শ্রাবন্তী চট্টোপাধ্যায়,রুদ্রনীল ঘোষ, বাবুল সুপ্রিয় ও অনির্বাণ ভট্টাচার্য সহ আরো অনেকে অভিনয় করেছেন এই চলচ্চিত্রে। চলচ্চিত্রটি ২০১৮ সালের ১লা জুন দেশ-ব্যাপী মুক্তি পায়।https://in.bookmyshow.com/movies/uma/ET00063261/   কাহিনী সারাংশ  এই চলচ্চিত্রে, পরিবারের সাথে সুইজারল্যান্ডে বাস করা তথা টার্মিনাল রোগে আক্রান্ত একটি অল্প বয়স্ক মেয়ে, উমা (সারা সেনগুপ্ত), জীবন-মরণ নিয়ে লড়াই করছে। উমা কলকাতা শহরে বাঙালিদের সবচেয়ে বড়ো উৎসব, দুর্গা পুজো দেখতে চায়। তার বাবা, হিমাদ্রী সেন (যীশু সেনগুপ্ত) মেয়েকে কলকাতা নিয়ে যায় ও মেয়ের স্বপ্ন পূরণের জন্য একটি জাল দুর্গাপূজা প্রতিষ্ঠা করার চেষ্টা করে। উমার বাবা ও সারা পরিবার উমার স্বপ্ন পূরণের জন্য সংগ্রাম শুরু করে, এবং ব্রহ্মানন্দ বলে একজন পরিচালককে (অঞ্জন দত্ত) খুঁজে পায়। তার সিনেমা একের পর এক ফ্লপ হতে থাকা সেই পরিচালকটি এই ঘটনাকে একটি শেষ সুযোগ হিসেবে দেখে ও মৃত্যুকালীন অবস্থায় থাকা উমার স্বপ্নপূরণের দ্বারা, তার জীবনের সেরা কাজ বানানোর প্রক্রিয়া আরম্ভ করে। হিমাদ্রীর অনুরোধ স্বীকার করে নেওয়ার পরবর্তীতে ব্রহ্মানন্দ একটি মিথ্যা (নকল) ফিল্ম সেট গড়ে তুলতে লাগে। উমার স্বপ্ন সত্য করবার প্রক্রিয়াতে তারা অনেক সমস্যা সম্মুখীন হন।  উমা চলচ্চিত্রের গল্পটি, প্রকৃতপক্ষে কানাডায় অন্টারিওতে অবস্থিত সেন্ট জর্জ শহরে বসবাসরত ইভান লিভারসেজের জীবন মরণ সম্পর্কিত সত্য ঘটনাগুলির অবলম্বনে তৈরি।   শ্রেষ্ঠাংশে   সারা সেনগুপ্ত উমা চরিত্রে  জারা সেনগুপ্ত   যীশু সেনগুপ্ত হিমাদ্রি চরিত্রে  সায়ন্তিকা বন্দ্যোপাধ্যায় মেনকা চরিত্রে  অঞ্জন দত্ত ব্রহ্মানন্দ চরিত্রে  শ্রাবন্তী চট্টোপাধ্যায় মরিয়াম চরিত্রে  রুদ্রনীল ঘোষ গোবিন্দ চরিত্রে  অনির্বাণ ভট্টাচার্য মহিতোষ সুর চরিত্রে  বাবুল সুপ্রিয়  গার্গী রায়চৌধুরী  নীল মুখোপাধ্যায়   অম্বরিশ ভট্টাচার্য  অভিজিৎ গুহ  পার্থ সেন  সায়ন্তনী গুহঠাকুরতা   বিশেষ উপস্থিতি    প্রসেনজিৎ চট্টোপাধ্যায়  দেব  নুসরাত জাহান  মিমি চক্রবর্তী  মীর  রাজ চক্রবর্তী  অরিন্দম শীল   সঙ্গীত    তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:সৃজিত মুখোপাধ্যায় পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অনুপম রায় সুরারোপিত চলচ্চিত্র বিষয়শ্রেণী:জনপ্রিয় সংস্কৃতিতে দুর্গাপূজা বিষয়শ্রেণী:ভারতীয় নাট্য চলচ্চিত্র
মুহাম্মদ রিদা আল-মুজাফফর (, ১৯০৪ - ১৯৬৪) ছিলেন একজন শিয়া মারজা', দার্শনিক এবং আইনজ্ঞ। ইসলামি বিজ্ঞানের উপর তাঁর লিখিত বইয়ের নাম উসূল আল-ফিকহ (বাংলা: আইনশাস্ত্রের নীতিমালা)। এটি শিয়া মারজার আগা শায়খ মুহাম্মদ হোসেন ইস্পাহানির চিন্তাধারা অনুসারে রচিত।   জীবনী    মুজাফফরের পরিবারকে নাজাফের একটি বিশিষ্ট পরিবার হিসেবে গণ্য করা হত। তার পরিবারে অনেক পণ্ডিত ও দ্বীনি জ্ঞানী পুরুষের আবির্ভাব হয়েছে। হিজরীর দ্বাদশ শতাব্দী থেকে তাদের অধিকাংশই ওই শহরে মুজাফফর নামে পরিচিত। তার কিছু আত্মীয় ইরাকের বসরার বাসিন্দা এবং আল-জাজাইরে বসবাস করেন। তার পিতার নাম মুহাম্মদ ইবনে আবদুল্লাহ। তিনি একজন আইনবিদ এবং মুজতাহিদ ছিলেন। তার পিতাও নাজাফে জন্মগ্রহণ করেন এবং শিক্ষা লাভ করেন। তিনি তার যৌবন অধ্যয়নের মধ্যে অতিবাহিত করেছিলেন। তিনি শারাঈ আল- ইসলামের বইয়ের উপর একটি অত্যন্ত ব্যাপক তাফসীর লিখেছেন যাকে তিনি তাওহিদ আল-কালাম নামে অভিহিত করেছেন। তার অন্যতম কৃতিত্ব ছিল "মন্তাদা আল নাশার" প্রতিষ্ঠা। এছাড়াও তিনি নাজাফ বিশ্ববিদ্যালয়ে আইনশাস্ত্র ( ফিকাহ অনুষদ প্রতিষ্ঠা করেন যার মধ্যে ফিকাহ, শিয়া আইনশাস্ত্র ইত্যাদি কোর্স অন্তর্ভুক্ত রয়েছে।   জীবনের প্রথমার্ধ   মুহাম্মদ রিদা আল-মুজাফফর ১৩২২ হিজরি (১৯০৪ খ্রিস্টাব্দ) শা'বানের পঞ্চম তারিখে জন্মগ্রহণ করেন। তার জন্মের আগে তার পিতা মারা যান। তাই তার ভাই আবদুন-নবী তাকে লালন-পালনের জন্য দায়িত্বপ্রাপ্ত হন। মুহাম্মদ রিদা নাজাফের পাণ্ডিত্যপূর্ণ পরিবেশে বড় হয়েছেন। অনেক উলামায়ে কেরামের মতো তিনি বিভিন্ন কোর্সে অংশগ্রহণ করেছিলেন।   মতামত   উসুল আল ফিকহ, যুক্তিবিদ্যা এবং ফিকহের মতো ইসলামী শিক্ষার বিভিন্ন ক্ষেত্রে তার অনেক মতামত রয়েছে।   উসুল আল-ফিকহ   উসূলের ক্ষেত্রে তাঁর উদ্ভাবনের একটি হল উসূলের বিষয়ে নতুন বিভাগ উপস্থাপন করা। তাঁর শিক্ষক মুহাম্মদ হুসেইন ইস্পাহানির চিন্তাধারা অনুসারে, মুজাফফর বিষয়গুলিতে নতুন শৃঙ্খলায় বিশ্বাসী। যেমন আলফাজের বিভাজনে তাঁর আগে ইশতিঘা (উৎপাদন) বিষয় নিয়ে আলোচনা করতে হবে, ভূমিকা নিয়ে নয়। ফলস্বরূপ, তিনি বিষয়গুলিকে চারটি বিভাগে বিভক্ত করেছেন: আলফাজ, যুক্তিবাদী আলোচনা ( মাবাহিত আকলিয়্যাহ ), হুজ্জাত, উসুল আমালিয়্যাহ (ব্যবহারিক নীতি)। {{cite book}}: |magazine= ignored (help)   কর্মসমূহ    উসূল আল-ফিকহ    কেফায়াত আল-ওসুল  হিস্ট্রি অব ইসলাম (বাংলা: ইসলামের ইতিহাস)  ফিলোসফি অব ইবনে সিনা (বাংলা: ইবনে সিনার দর্শন)  সাগিফেহ  ফিলোসফি  অব ইমাম আলী (বাংলা: ইমাম আলীর দর্শন)  শায়খ তৌসী, দ্যা এস্টাবলিশার অব নাজাফ সেমিনারি   আকাইদ আল-ইমামিয়া  তথ্যসূত্র   বিষয়শ্রেণী:১৯০৪-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:ইসলামি দার্শনিক বিষয়শ্রেণী:ইরাকি আয়াতুল্লাহ বিষয়শ্রেণী:যুক্তিবিদ
পশ্চিমা পাহাড়ী উত্তরা ইন্দো-আর্য ভাষা সমূহের অন্তর্গত একটি ভাষাগোষ্ঠী৷ মূলত হিমালয় পার্বত্য অঞ্চলে ভারতের হিমাচল প্রদেশ রাজ্য এবং জম্মু-কাশ্মীর ও উত্তরাখণ্ড রাজ্যের কিছু অঞ্চলে এই ভাষাগোষ্ঠীর অন্তর্গত ভাষাগুলি বলা হয়ে থাকে৷  পশ্চিমা পাহাড়ী ভাষাগুলিকে অনেকক্ষেত্রে হিমাচলি ভাষা নামেও অভিহিত করা হয়ে থাকে(নয়)৷আবার কিছু ক্ষেত্রে এটিকে সাধারণত পাহাড়ি ভাষা বলা হয়ে থাকলেও পাহাড়ী বলতে উত্তরাখণ্ড ও নেপাল সহ পশ্চিম কাশ্মীরের  পোঠোহারী ভাষার মতো একাধিক উত্তরা ও উত্তর-পশ্চিমী ইন্দো-আর্য ভাষাকেও বোঝানো হয়ে থাকে৷   ভাষা তালিকা  alt=|thumb|টাকরী লিপিতে লেখা "পহাড়ী" গ্লোটোলগ অনুযায়ী নিম্নলিখিত তালিকাটি পশ্চিমা পাহাড়ী ভাষাগোষ্ঠীর অন্তর্ভুক্ত: জৌনসারি কেন্দ্রীয় হিমাচলি: হিণ্ডুরী পাহাড়ি কিন্নরী কুলুবী মহাসু পাহাড়ি সিরমৌরী মণ্ডিয়ালী কাংড়ি-চম্বিয়ালী-ভটিয়ালী: চম্বিয়ালীয়: ভদ্রবাহী চুরাহী ভটিয়ালী বিলাসপুরী চম্বিয়ালী গদিয়ালী পাংওয়ালি কাংড়ি-ডোগরি: ডোগরি কাংড়ি  পাহাড়ী ভাষাগুলি হলো উপভাষার ধারাবাহিকতা এবং প্রতিটি ভাষাই তার পার্শ্ববর্তী ভাষাটির সাথে পারস্পরিক বোধগম্য৷ কিছু পশ্চিমা পাহাড়ী ভাষা ডোগরি, কিছু পাঞ্জাবী এবং বাকী সকল হিন্দির উপভাষা হিসাবে মান্যতাপ্রাপ্ত৷  ডোগরি ও কাংড়ির মতো পশ্চিমা পাহাড়ী ভাষাগুলি পাঞ্জাবি ভাষার মতো স্বন ভাষা, যা অন্যান্য অধিকাংশ ভারতীয় ভাষাগুলির বৈশিষ্ট্যের থেকে যথেষ্ট আলাদা৷ ২০০৩ খ্রিস্টাব্দে ডোগরি ভাষা ভারতের সংবিধানের অষ্টম তফসিলের অন্তর্ভুক্ত করে রাষ্ট্রের একটি সরকারী ভাষার মর্যাদা দেওয়া৷  একটি বিতর্কিত গবেষণা অনুসারে বর্তমানে গাড়োয়ালী ভাষার উপভাষা হিসেবে চিহ্নিত বঙ্গাণীকে একটি স্বতন্ত্র পশ্চিমা পাহাড়ি ভাষা হিসেবে তুলে ধরেন।  লিখন পদ্ধতি সাম্প্রতিককালে পশ্চিমা পাহাড়ি ভাষাগুলি লেখার ক্ষেত্রে মান্য দেবনাগরী লিপিই ব্যবহার করা হয়।  নিকট অতীতকাল অবধিও এই ভাষাগুলি টাকরী লিপিতে লেখা হতো। পূর্ব থেকে পশ্চিমে এই লিপির বিভিন্ন প্রকার ছিল, এগুলি মধ্যে ডোগরি টাকরী, মান্য টাকরী, সিরমৌরী টাকরি ও জৌনসারি টাকরী অন্যতম৷ ভারতের স্বাধীনতা লাভের পর এই লিপির ব্যবহার দ্রুত হারে কমতে থাকে এবং তার পরিবর্তে দেবনাগরী লিপি প্রতিস্থাপিত হওয়া শুরু হয়। এর মধ্যেও লিপি এবং ভাষা পুনরুদ্ধারে ও পুনঃ প্রতিষ্ঠিত করার জন্য বিক্ষিপ্তভাবে একাধিকবার আন্দোলনও সংঘটিত হয়েছে।   বর্তমান অবস্থা  ইউনেস্কোর তথ্য অনুসারে পশ্চিমা পাহাড়ী ভাষাগুলির মধ্যে একমাত্র ডোগরি ছাড়া বাকি প্রতিটি ভাষাই হয় সঙ্কটাপন্ন বা বিপন্ন শ্রেণীর অন্তর্ভুক্ত৷  ভারতের সংবিধানের অষ্টম তফসিলে পাহাড়ী ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতাঅদানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশই হিন্দি ভাষাগোষ্ঠীর অন্তর্গত একেকটি উপভাষা হয়ে রয়েছে৷ তবে ডোগরি বর্তমানে একটি স্বতন্ত্র ভাষা ও বিলাসপুরী, ভটিয়ালী সহ কিছু কিছু ভাষা পাঞ্জাবি ভাষা উপভাষার তকমা পেয়েছে৷  তথ্যসূত্র  হিমাচল প্রদেশের ভাষা বিষয়শ্রেণী:পাহাড়ী ভাষা বিষয়শ্রেণী:হিমাচল প্রদেশের সংস্কৃতি বিষয়শ্রেণী:উত্তর ইন্দো-আর্য ভাষা
অ্যাম্বার আন (), জন্ম লিয়াও চিং-লিং (), একজন তাইওয়ানি অভিনেত্রী, গায়ক, টেলিভিশন উপস্থাপক এবং মডেল। Amber An at chinesemov.com   তথ্যসূত্র    বহিঃসংযোগ      বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তাইওয়ানি টেলিভিশন অভিনেত্রী বিষয়শ্রেণী:তাইওয়ানি চলচ্চিত্র অভিনেত্রী বিষয়শ্রেণী:প্রথাগত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:তাইওয়ানি টেলিভিশন উপস্থাপক বিষয়শ্রেণী:তাইওয়ানি নারী মডেল বিষয়শ্রেণী:তাইওয়ানি বৌদ্ধ বিষয়শ্রেণী:২১শ শতাব্দীর তাইওয়ানি গায়িকা বিষয়শ্রেণী:২১শ শতাব্দীর তাইওয়ানি অভিনেত্রী
হাকিম জিয়েশ (জন্ম: ১৯ মার্চ ১৯৯৩) হলেন মরক্কোর একজন পেশাদার ফুটবলার, যিনি ওলন্দাজ ক্লাব এএফসি আয়াক্স এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি আয়াক্সের হয়ে এরেডিভিসিতে খেলেন। তিনি তার খেলার কৌশল এবং ফ্রি-কিকের ক্ষমতার জন্য অধিক পরিচিত।  আন্তর্জাতিক মরক্কো ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।  ক্যারিয়ার পরিসংখ্যান আন্তর্জাতিক  জাতীয় দলসালউপস্থিতিগোলমরক্কো২০১৫৪০২০১৬৫৫২০১৭৪২২০১৮২১মোট১৫৮  সম্মাননা ক্লাব আয়াক্স  উয়েফা ইউরোপা লিগ: রানার-আপ ২০১৬–১৭  ব্যক্তিগত  এরেডিভিসি সেরা সহায়তাকারী: ২০১৪–১৫, ২০১৬–১৭, ২০১৭–১৮  মার্স দ্যঁ'অর (মরক্কোর সেরা খেলোয়াড়): ২০১৬http://www.huffpostmaghreb.com/2016/12/23/convocation-hakim-ziyech_n_13817322.html  La non convocation de Hakim Ziyech fait jaser এএফসি আয়াক্স বছরের সেরা খেলোয়াড়: ২০১৭–১৮ বছরের সেরা ওলন্দাজ খেলোয়াড় গোল্ডেন বুট: ২০১৮  তথ্যসূত্র  বহিঃসংযোগ   Voetbal International profile    Netherlands U21 stats at OnsOranje  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মরক্কী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:ওলন্দাজ পুরুষ ফুটবলার বিষয়শ্রেণী:মরক্কী বংশোদ্ভূত ওলন্দাজ বিষয়শ্রেণী:এরেডিভিজির খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:নেদারল্যান্ডসের আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:নেদারল্যান্ডসের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:এএফসি আয়াক্সের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পোর্টস ক্লাব হেরেনভেনের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:ওলন্দাজ প্রবাসী পুরুষ ফুটবলার
হুমায়ুন ফরহাত (; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাতProfile  Retrieved 16 January 2011 পাকিস্তানের পক্ষে আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   খেলোয়াড়ী জীবন  ১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।  মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।.   অবসর  ২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।   তথ্যসূত্র    আরও দেখুন   এহসান আদিল  মিসবাহ-উল-হক  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:আইসিএল পাকিস্তান একাদশের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:লাহোর বাদশাহের ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর হোয়াইটসের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:লাহোর ঈগলসের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:হাবিব ব্যাংক লিমিটেডের ক্রিকেটার বিষয়শ্রেণী:উইকেট-রক্ষক বিষয়শ্রেণী:পাকিস্তানি ক্রিকেট কোচ
প্রসে দ্য জান দার্ক () হল রোবের ব্রেসোঁ রচিত ও পরিচালিত ১৯৬২ সালের ফরাসি ঐতিহাসিক নাট্য চলচ্চিত্র। এতে নাম ভূমিকায় অভিনয় করেন ফ্লরঁস দ্যলে। এই চলচ্চিত্রে শতবর্ষ ব্যাপী যুদ্ধ চলাকালীন ১৪৩১ সালে ধর্মদ্রোহিতার অভিযোগে ফরাসি সামরিক নেতা জান দার্কের বিচারকার্য চিত্রায়িত হয়েছে।  চলচ্চিত্রটি ১৯৬২ সালের কান চলচ্চিত্র উৎসবে প্রতিযোগিতা শাখায় প্রথম প্রদর্শিত হয় এবং সেখান থেকে বিশেষ জুরি পুরস্কার লাভ করে। পরের বছর এটি প্রথম নিউ ইয়র্ক চলচ্চিত্র উৎসবে প্রদর্শিত হয়।  অভিনয়শিল্পীদল  ফ্লরঁস দ্যলে - জান দার্ক  জঁ-ক্লোদ ফুর্নো - বিশপ কোশঁ  রজার অনরা - জঁ বোপের  মার্ক জাকেয়ের - জঁ ল্যমেত্র  জঁ গিইবের - জঁ দ্য শাতিয়োঁ  মিশেল এরুবেল - ফ্রের ইসামবের দ্য লা পিয়ের  অঁদ্রে রেইনিয়ে - জঁ মাসিও  মার্সেল দারবো - নিকলাস দ্য হুপভিল  ফিলিপ দ্রো - ফ্রের মার্তাঁ লাদভেন্যু  পোল-রোবের মিমে - গিয়োম এরেদ  রিচার্ড প্রাট - ওয়ারউইক  জেরার জিং - জঁ লোইয়ে  অঁদ্রে মোরিস - তিফেন  হ্যারি সমার্স - উইনচেস্টারের বিশপ  নির্মাণ ১৯৪৫ সালের পরের ব্রেসোঁর সকল চলচ্চিত্রের মত প্রসে দ্য জান দার্ক-এও সকলেই অপেশাদার অভিনয়শিল্পী ছিলেন। ব্রেসোঁ তার এই ঐতিহাসিক ঘটনার সংস্করণে 'মঞ্চ' ও 'ছদ্মবেশ' পরিহার করতে চেয়েছেন, কিন্তু ঐতিহাসিক ভাষ্য ব্যবহার করে অনৈতিহাসিক সত্যে পৌঁছাতে চেয়েছেন। তিনি একই বিষয়বস্তুর উপর নির্মিত কাল তিওদোর দ্রায়ার ১৯২৮ সালের নির্বাক চলচ্চিত্র লা পাসিওঁ দ্য জান দার্ক-এর সম্পর্কে নেতিবাচক মন্তব্য করেন এবং অভিনয়শিল্পীদের অভিনয় "ভয়ংকর রকম ভাঁড়ামি" বলে উল্লেখ করেন। প্রসে দ্য জান দার্ক-এর চিত্রনাট্য জান দার্কের বিচার ও পুনর্বাসনের প্রতিলিপি থেকে নেওয়া হয়।  মুক্তি ১৯৬২ সালের কান চলচ্চিত্র উৎসবে প্রতিযোগিতা শাখায় প্রসে দ্য জান দার্ক-এর উদ্বোধনী প্রদর্শনী হয়। পরের বছর এটি প্রথম নিউ ইয়র্ক চলচ্চিত্র উৎসবে প্রদর্শিত হয় এবং ১৯৬৫ সালে নিউ ইয়র্কে সীমিত পরিসরে মুক্তি পায়।  পুরস্কার চলচ্চিত্রটি ১৯৬২ সালের কান চলচ্চিত্র উৎসবে থেকে বিশেষ জুরি পুরস্কার লাভ করে।  তথ্যসূত্র  বহিঃসংযোগ      বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের ফরাসি চলচ্চিত্র বিষয়শ্রেণী:১৯৬০-এর দশকের ফরাসি ভাষার চলচ্চিত্র বিষয়শ্রেণী:ফরাসি ঐতিহাসিক নাট্য চলচ্চিত্র বিষয়শ্রেণী:রোবের ব্রেসোঁ পরিচালিত চলচ্চিত্র বিষয়শ্রেণী:জান দার্ক সম্পর্কে চলচ্চিত্র বিষয়শ্রেণী:১৫শ শতাব্দীর পটভূমিতে চলচ্চিত্র বিষয়শ্রেণী:কান চলচ্চিত্র উৎসবের জুরি পুরস্কার বিজয়ী
ডান|থাম্ব| 1889 সালে জর্জ হিগিনসন অলসপ জর্জ বিগিনস অলসপ (২৮ মার্চ ১৮৪৬ - 9 সেপ্টেম্বর ১৯০৭)  ছিলেন একজন ইংরেজ মদ প্রস্তুতকারী এবং রক্ষণশীল রাজনীতিবিদ যিনি ১৮৮৫ থেকে ১৯০৬ সাল পর্যন্ত হাউস অফ কমন্সে বসেছিলেন।   জীবনী  অলসপ বার্টন-অন-ট্রেন্টে জন্মগ্রহণ করেছিলেন, হেনরি অলসপ, স্যামুয়েল অলসপ অ্যান্ড সন্সের ব্রুয়ারি ফার্মের প্রধান এবং তার স্ত্রী এলিজাবেথ টঙ্গুর পুত্র। তিনি ইটন এবং ট্রিনিটি কলেজ, কেমব্রিজ  এ শিক্ষিত হন এবং পারিবারিক মদ তৈরির কারখানায় প্রবেশ করেন।Debretts Guide to the House of Commons 1886 ১৮৬৮ এবং ১৮৭১ সালের মধ্যে তিনি ওরচেস্টারশায়ারের হয়ে ক্রিকেট ম্যাচে উপস্থিত ছিলেন, যদিও তারা প্রথম শ্রেণীর হিসাবে যোগ্যতা অর্জন করতে পারেনি।G H Allsopp at Cricket Archive অলসপ্প ছিলেন একজন জেপি এবং স্টাফোর্ডশায়ার  এবং ডার্বিশায়ারের ডেপুটি লেফটেন্যান্ট। তিনি এক সময় বার্টন-অন-ট্রেন্ট স্কুল বোর্ডের চেয়ারম্যান ছিলেন  অলসপ ১৮৮০ সালে ড্রয়েটভিচে পার্লামেন্টের জন্য ব্যর্থ হয়ে দাঁড়ান। ১৮৮৫ সালের সাধারণ নির্বাচনে, তিনি ওরচেস্টারের সংসদ সদস্য নির্বাচিত হন। ১৯০৬ সালের নির্বাচনে রাজনীতি থেকে অবসর নেওয়ার আগ পর্যন্ত তিনি এই আসনটি ধরে রেখেছিলেন।  অলসপপ ফস্টন হল, ডার্বি এবং ৮-এ, হেয়ারফোর্ড গার্ডেন, পার্ক লেনে থাকতেন। তিনি ৬১ বছর বয়সে সালিসবারিতে মারা যান।The Illustrated London News, 9 November 1907  অলসপ ১৮৯৫ সালে শ্যাফটসবারির ৮ তম আর্ল অ্যান্থনি অ্যাশলে-কুপারের কন্যা মিলড্রেড জর্জিয়ানা অ্যাশলে-কুপারকে বিয়ে করেন।Conqueror 66-67 তার ভাই স্যামুয়েলও টনটনের এমপি ছিলেন, এবং তার ভাই হারবার্ট এবং ফ্রেডেরিকও ছিলেন ক্রিকেটার যারা প্রথম শ্রেণীর খেলায় খেলেছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:যুক্তরাজ্যের সংসদ সদস্য ১৮৯২-১৮৯৫ বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৯০৭-এ মৃত্যু বিষয়শ্রেণী:১৮৪৬-এ জন্ম বিষয়শ্রেণী:ওরচেস্টারশায়ারের যুক্তরাজ্যের সংসদ সদস্য
ফুবার আমেরিকান মারপিট-হাস্যরসাত্মক টেলিভিশন ধারাবাহিক, যা নিক সান্টোরা দ্বারা নির্মিত, ব্ল্যাকজ্যাক ফিল্মস এবং স্কাইড্যান্স টেলিভিশন দ্বারা প্রযোজিত। এই স্ক্রিপ্টযুক্ত লাইভ-অ্যাকশন টেলিভিশন ধারাবাহিকে আর্নল্ড শোয়ার্জনেগার প্রথমবার প্রধান ভূমিকায় অভিনয় করেছেন। ধারাবাহিকটি ২৫ মে ২০২৩-এ নেটফ্লিক্সে প্রিমিয়ার হয়েছিল।    অভিনয়ে    প্রাধন চরিত্র   লুক ব্রুনারের চরিত্রে আর্নল্ড শোয়ার্জনেগার  এমা ব্রুনারের চরিত্রে মনিকা বারবারো  ব্যারির চরিত্রে মিলান কার্টার, লুকের দলের সিআইএ প্রযুক্তিগত অপারেশন অফিসার।  বোরো পোলোনিয়া চরিত্রে গ্যাব্রিয়েল লুনা, একজন শক্তিশালী অস্ত্র ব্যবসায়ী।  লুকের দলের সিআইএ অপারেটিভ রু হিসেবে ফরচুন ফিমস্টার  অলডনের চরিত্রে ট্রাভিস ভ্যান উইঙ্কেল, লুকের দলের সিআইএ অপারেটিভ।  ট্যালি ব্রুনার চরিত্রে ফ্যাবিয়ানা উডেনিও, লুকের প্রাক্তন স্ত্রী এবং এমার মা।  কার্টার চরিত্রে জে বারুচেল, এমার বয়ফ্রেন্ড যিনি একজন কিন্ডারগার্টেন শিক্ষক  ডট হিসেবে বারবারা ইভ হ্যারিস, একজন আঞ্চলিক সিআইএ পরিচালক যিনি লুক এবং এমাকে একটি দল হিসেবে একসঙ্গে কাজ করার দায়িত্ব দিয়েছিলেন।  টিনা মুখার্জী চরিত্রে অপর্ণা ব্রিয়েল  ট্যালির বয়ফ্রেন্ড ডনি চরিত্রে অ্যান্ডি বাকলে  পুনরাবৃত্ত   অস্কার চরিত্রে ডেভন বস্টিক, লুক এবং ট্যালির ছেলে এবং এমার ভাই।  কেইন খানের চরিত্রে ডেভিড চিনচিলা  স্যান্ডির চরিত্রে স্টেফানি সি, অস্কারের স্ত্রী।  ডক্টর ফেফার চরিত্রে স্কট থম্পসন ডক্টর ফেফার  রোমি চরিত্রে রাচেল লিঞ্চ, অস্কার এবং স্যান্ডির মেয়ে।   উল্লেখযোগ্য অতিথি তারকা   দ্য গ্রেট ডেনের চরিত্রে অ্যাডাম প্যালি  নর্ম কার্লসনের চরিত্রে টম আর্নল্ড  ভিক্টোরিয়ার চরিত্রে সানি স্যান্ডলার  উইনি চরিত্রে স্যাডি স্যান্ডলার   পর্বের তালিকা    তথ্যসূত্র    বহিঃসংযোগ       বিষয়শ্রেণী:ইংরেজি ভাষায় নেটফ্লিক্সের মৌলিক অনুষ্ঠান বিষয়শ্রেণী:উদ্ধৃতি শৈলীতে ওলন্দাজ ভাষার উৎস (nl) বিষয়শ্রেণী:২০২৩-এ অভিষিক্ত মার্কিন টেলিভিশন ধারাবাহিক বিষয়শ্রেণী:নেটফ্লিক্সের টেলিভিশন ধারাবাহিক